钦定古今图书集成/明伦汇编/氏族典/第073卷 > 朱希周
## 钦定古今图书集成/明伦汇编/氏族典/第073卷 > 朱希周

按《明外史朱希周传》：“希周，字懋忠，昆山人，徙吴县。高
祖吉，户科给事中。父文云，按察副使。希周，弘治九年
殿试第一，授翰林院修撰，进侍讲，充经筵讲官。刘瑾
摘修《会典》小疵，贬为修撰。《孝宗实录》成，复官。久之，进
侍读学士，擢南京吏部右侍郎。阅五年，召为礼部右侍郎。时方议大礼，趣礼官具上册仪。希周率郎中余”
才、汪必东等疏谏。疏留中，遂相率诣左顺门跪伏以
请。帝闻大怒，严旨谯责。是时，庶僚系狱者犹未释，希
周上言乞宽缧。绁不纳。《大礼》遂自此定。明年由左侍
郎迁南京吏部尚书。嘉靖六年大计京官，南六科无
黜者。桂萼素以《议礼》嗛希周，劾希周畏势曲庇希周，
因称疾乞休。林居三十年卒。赠太子少保，谥“恭靖。”